20 jaar tronkstraf ná verkragting | Maroela Media
20 jaar tronkstraf ná verkragting
'n Man van die Oos-Kaap is tot 20 jaar tronkstraf gevonnis nadat hy 'n vrou in 2011 verkrag het.
"Similo Zoxo (31) het die 23-jarige vrou op 4 Januarie 2011 in Sokapase naby Butterworth verkrag," het kapt. Jackson Manatha, woordvoerder van die polisie, in 'n verklaring gesê. "Zoxo is Donderdag in die Tsomo-streekshof skuldig bevind en tot 20 jaar tronkstraf gevonnis."
"Die slagoffer was glo alleen by haar kêrel se huis toe die beskuldigde die huis betree en haar met 'n mes gedreig en verkrag het," het Manatha verduidelik. "Een van die kêrel se familielede het die vrou gered." 'n Saak van verkragting is by Ngqamakhwe-polisie aangemeld en die Butterworth-eenheid teen seksoortredings het ondersoek ingestel.
Brig. Stanley Sibidla, Butterworth-bevelvoerder, het die vonnis verwelkom en die ondersoekbeamptes geloof vir die suksesvolle vervolging.
Geen beurtkrag, maar netwerk onder druk
Vrou sterf toe sy haar man en sy meisie agternasit
Hoeveel van die 20 jaar gaan hy sit? Hy gaan seker ook na 5 of 6 jaar uitkom. Vroue in Suid-Afrika word mos net as besittings beskou. Mans pas hulle motorvoertuie BETER op as hulle vrouens!!!